title: Balmonte
text: Balmonte (Belmonte de Miranda en castellano) ye un concello asturiano, situato en la comarca d'Oviedo y partito chudicial de Grau. La suya capital ye lo lugar de Balmonte, en la parroquia de Balmonte.
  
  La suya población ye de 1.715 habitants (2011), en una superficie de 208,01 km² y una densidat de población de 8,24 hab/km².
  
  Cheografía
  
  Parroquias 
  Lo concello de Balmonte ye dividiu en 15 parroquias:
   Augüera.
   Almurfe.
   Balmonte.
   Bixega.
   Castañéu.
   Cuevas.
   Las Estacas.
   Ḷḷamosu.
   Lleiguarda.
   Montoubu.
   Quintana.
   Samartín de Llodón.
   Samartín d'Ondes.
   San Bartolomé.
   Vigaña.
  
  Mugas 
  Lo suyo termin municipal muga a lo norte con Salas, a l'este con Grau, a lo sud con Somiedu y Teberga y a l'ueste con Tinéu.
  
  Luengas y parlas 
  En Balmonte se charra l'astur-leyonés, en grau abanzau de sustitución por part de l'idioma castellano. La parla astur-leyonesa de Balmonte se clasifica en l'astur-leyonés occidental, a on s'incluye l'asturiano occidental.
  
  Toponimia 
  Los toponimos tipo Balmonte, Belmont, Bellmunt, Belmonte son recurrents en toda la peninsula y se pueden interpretar a partir de lo latín MONS, MONTIS ("mont") y BELLUS ("bonico", "bello"). Manimenos Alvaro Galmés de Fuentes los interpreta a partir de la radiz celta BEL ("brillant", "claro") y lo chustifica por los terrenos calsinosos que bi ha en este y en atros "Belmonts".
  
  En la parroquia de Cuevas bi ha microtoponimos intresants como Chanu'l Navachu, ye dicir "plan de lo navallo".
  
  Referencias 
  
  Localidaz d'Asturias